7. Mokhoa o motle oa tattoo oa sefapano o entsoeng ka Arm for Men Thapelo ya Jesu ya Mafelelo (Johane 17) _ Bophelo bja Jesu
Didirišwa tša go ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Dihlatse tša Jehofa
Dilo tše di Lego Gona
Dikgatišo tše di Lego Gona
Ka ge Jesu a rata baapostola ba gagwe kudu, o be a ba lokišeletša go tloga ga gagwe kgauswinyane. Bjale o lebelela legodimong gomme a rapela Tatagwe a re: “Tagafatša morwa wa gago, gore morwa wa gago a go tagafatše, e le gore go etša ge o mo neile matla godimo ga batho bohle, a nee bohle bao o mo neilego bona bophelo bjo bo sa felego.”—Johane 17:1, 2.
Motho o swanetše go tseba Tate gotee le Morwa gabotse gomme a be le tswalano ya kgauswi le bona. O swanetše go lebelela dilo go swana le bona. Go oketša moo, o swanetše go katanela go ekiša dika tša bona tšeo di sa bapišwego le selo ge a dirišana le batho ba bangwe. Le gona a lemoge gore batho ba swanetše go tagafatša Modimo pele ba ka hwetša bophelo bjo bo sa felego. Bjale Jesu o boela tabeng ye ya motheo, o re:
“Ke go tagafaditše lefaseng ka go phetha modiro wo o nneilego wona gore ke o dire. Bjale wena Tate, ntagafatše ke le kgauswi le wena ka letago leo ke bego ke na le lona ke le kgauswi le wena pele lefase le eba gona.” (Johane 17:4, 5) Ee, Jesu o kgopela go bušetšwa letagong la legodimong ka gore a tle a tsošwe bahung.
Baapostola ba tseba Jehofa, tema yeo e kgathwago ke Morwa wa gagwe le dilo tšeo Jesu a di rutilego. Ka boikokobetšo Jesu o re: “Dipolelo tšeo o nneilego tšona ke ba neile tšona, le gona ba di amogetše gomme ruri ba tseba gore ke tlile ke le moemedi wa gago, e bile ba dumetše gore o nthomile.”—Johane 17:8.
Ke moka Jesu o bolela phapano yeo e lego gona magareng ga balatedi ba gagwe le lekoko la batho bohle, o re: “Ga ke kgopelele lefase, eupša ke kgopelela bao o nneilego bona; gobane ke ba gago . . . Tate yo Mokgethwa, ba šireletše ka baka la leina la gago leo o nneilego lona, e le gore e be batee go etša ge re le batee. . . . Ke ba bolokile e bile ga go le o tee wa bona yo a ilego a senywa ge e se morwa wa tshenyego,” e lego Judase Isikariote, yoo a rerago go eka Jesu.—Johane 17:9-12.
Jesu o tšwela pele go rapela o re: “Lefase le ba hloile. . . . Ga ke go kgopele gore o ba tloše lefaseng, eupša gore o ba šireletše ka baka la yo kgopo. Bona ga se karolo ya lefase go etša ge nna ke se karolo ya lefase.” (Johane 17:14-16) Baapostola le barutiwa ba bangwe ba gare ga lefase, e lego lekoko la batho leo le bušwago ke Sathane, eupša ba swanetše go dula ba arogile go lona le bobeng bja lona. Bjang?
Ba swanetše go dula e le ba bakgethwa, e le bao ba hlaotšwego go hlankela Modimo ka go diriša ditherešo tšeo di lego ka Mangwalong a Seheberu le ditherešo tšeo Jesu a di rutilego. Jesu o a rapela o re: “Ba kgethagatše ka therešo; lentšu la gago ke therešo.” (Johane 17:17) Ge nako e dutše e eya, ba bangwe ba baapostola ba tla ngwala dipuku tše di buduletšwego tšeo le tšona di tlago go ba karolo ya “therešo” yeo e ka thušago go kgethagatša motho.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG